Fudbalska reprezentacija Češke
<s>Fudbalska ili nogometna reprezentacija Češke (češki: Česká fotbalová reprezentace) predstavlja Češku na međunarodnim nogometnim natjecanjima, a nalazi se pod ingerencijom Nogometnog saveza Češke Republike (češki: Fotbalová asociace České republiky, FAČR).</s><s>Povijesno, Češka je je na FIFA-inim i UEFA-inim natjecanjima nastupala kao Bohemija te u sklopu Čehoslovačke, tokom kojeg perioda je bila druga na Svjetskim prvenstvima 1934. i 1962. te europski prvak 1976. godine.</s>

<s>Češka reprezentacija formirana je još 1901. godine, ali je do raspada Čehoslovačke 1992. igrala pod ranije navedenim imenima.</s><s>Prvo natjecanje na kojem je nastupala kao nezavisna zemlja bio je UEFA Euro 1996., gdje su zauzeli drugo mjesto te su sudjelovali na svim Eurima od 1996. godine.</s><s>Ipak, nakon raspada bivše države, samo su jedom nastupili na Svjetskom prvenstvu i to 2006., kada su ispali u prvom krugu.</s>

<s>Historija</s>

<s>Nezavisnost od Čehoslovačke
Svoju prvu zvaničnu utakmicu Češka je odigrala 23. februara 1994. godine protiv Turske u Istanbulu.</s><s>Prvu utakmicu na domaćem terenu Češka je odigrala protiv Litvanije u Ostravi te pobijedila rezultatom 5:3.</s><s>Prve zvanične međunarodne utakmice na nekom od turnira Češka je zabilježila u kvalifikacijama za Evropsko prvenstvo 1996.</s>

<s>U svojim prvim kvalifikacijama Češka je ostvarila šest pobjeda, tri neriješena ishoda te jedan poraz.</s><s>Jedini poraz u kvalifikacijama Češka je doživjela od Luksemburga, ali ipak, na kraju je Češka uspjela završiti na prvom mjestu ispred favorizirane Holandije.</s><s>Na Evropskom prvenstvu Češka je bila u grupi sa Njemačkom, Italijom i Rusijom.</s><s>U prvoj utakmici na turniru Češka je poražena od Njemačke rezultatom 0:2.</s><s>U drugoj utakmici Češka je uspjela pobijediti favoriziranu Italiju rezultatom 2:1.</s><s>Golove za Češku su postigli Pavel Nedvěd odmah na početku i Radek Bejbl u 35. minuti utakmice.</s><s>Posljednju utakmicu u grupnoj fazi Češka je odigrala protiv Rusije.</s><s>Jan Suchopárek i Pavel Kuka su postigli golove za Češku u prvom poluvremenu te se naizgled činilo da će Češka ostvariti laganu i uvjerljivu pobjedu u tim trenutcima.</s><s>Međutim, u drugom poluvremenu Rusija postiže čak tri gola.</s><s>Ipak, Vladimír Šmicer dvije minute prije kraja utakmice svojim golom donosi neriješen ishod Češkoj i plasman u četvrtfinale.</s><s>U četvrtfinalu Češka se susrela sa Portugalom.</s><s>Jedini gol na utakmici postigao je Karel Poborský.</s><s>U polufinalu protivnik Češkoj je bila Francuska.</s><s>U regularnom dijelu pa nakon i produžetaka nije bilo golova te se pristupilo izvođenju jedanaesteraca.</s><s>U šestoj seriji Reynald Pedros promašuje jedanaesterac te tako Češka ostvaruje prolazak u finale.</s><s>U finalu za protivnik je bila Njemačka.</s><s>Patrik Berger u 59. minuti iz jedanaesterca postiže gol za Češku.</s><s>Međutim, golove za Njemačku postiže Oliver Bierhoff, prvo u 73. minuti a zatim i zlatnim golom u 5. minuti prvog produžetka.</s><s>Igranjem u finalu Češka je postigla svoj najveći uspjeh u historiji Evropskih prvenstava.</s>

<s>Neuspjele kvalifikacije za Francusku i uspjesi na Euru</s>

<s>U kvalifikacijama za Svjetsko prvenstvo 1998.</s><s>Češka se nije uspjela kvalificirati.</s><s>Međutim, u kvalifikacijama za Evropsko prvenstvo 2000.</s><s>Češka je bila ubjedljiva te u 10 odigranih utakmica zabilježila isto toliko pobjeda.</s><s>Na Evropskom prvenstvu 2000.</s><s>Češka je takmičenje završila u grupnoj fazi.</s><s>Pored tri bivša prvaka Evrope u grupi Češka je ostvarila pobjedu protiv Danske, te dva poraza od Holandije i Francuske.</s><s>U kvalifikacijama za Svjetsko prvenstvo 2002.</s><s>Češka je u kvalifikacijskoj grupi završila na drugom mjestu iza Danske te igrala u playoff-u protiv Belgije.</s><s>Češka je doživjela dva identična minimalna poraza rezultatom 0:1.</s><s>Za razliku od kvalifikacija za Svjetska prvenstva Češka je redovno bila uspješna u kvalifikacijama za Evropska prvenstva.</s><s>U kvalifikacijama za Evropsko prvenstvo 2004.</s><s>Češka je u osam odigranih utakmica ostvarila sedam pobjeda i jedan neriješen ishod.</s><s>Istu nadmoć Češka je pokazala i na Evropskom prvenstvu 2004.</s><s>U grupnoj fazi Češka je ostvarila tri pobjede te ubjedljivo završila na vrhu grupe.</s><s>Pobijeđena je Latvija, Holandija i Njemačka.</s><s>U četvrtfinalu Češka je također ostvarila ubjedljivu pobjedu protiv Danske.</s><s>Međutim, u polufinalu Češka je doživjela poraz od Grčke.</s><s>U regularnom dijelu utakmice nije bilo golova ali Traianos Dellas u 106. minuti srebrnim golom odvodi Grčku u finale.</s>

<s>Prvo Svjetsko prvenstvo</s>

<s>Svoje jedino učešće na Svjetskom prvenstvu Češka je ostvarila 2006. godine.</s><s>Prethodno je Češka u kvalifikacionoj grupi završila na drugom mjestu iza Holandije te pobjedama protiv Norveške u playoff-u ostvarila plasman na svoje prvo i do sada jedino učešće na Svjetskom prvenstvu.</s><s>U prvoj utakmici Češka je golom Kollera i dva gola Rosickýija ubjedljivo pobjedila Sjedinjene Američke Države rezultatom 3:0.</s><s>Drugu utakmicu na turniru Češka je odigrala protiv Gane.</s><s>Ipak, protiv Gane Češka doživljava poraz rezultatom 0:2.</s><s>Već u drugoj minuti utakmice Gana je povela a u drugom poluvremenu Tomáš Ujfaluši je dobio i crveni karton.</s><s>Sulley Muntari svojim golom u 82. minuti postavlja konačan rezultat utakmice.</s><s>U posljednjoj utakmici grupne faze Češka je igrala protiv Italije te doživjela identičan poraz kao i protiv Gane.</s>

<s>Nakon 2006. godine</s>

<s>Na Evropskom prvenstvu 2008, Češka je bila u grupi sa Švicarskom, Turskom i Portugalom.</s><s>U prvoj utakmici Evropskog prvenstva protiv Švicarske Češka je ostvarila pobjedu golom Svěrkoša.</s><s>U posljednje dvije utakmice Češka ipak doživljava dva poraza, prvo od Portugala te i od Turske.</s><s>Iako je Češka protiv Turske imala vodstvo 2:0 golovima Kollera i Plašila Turska je u posljednjih 15 minuta utakmice postigla tri gola.</s><s>Na Svjetsko prvenstvo 2010.</s><s>Češka se nije uspjela kvalificirati.</s><s>Na kraju su završili na trećem mjestu kvalifikacijske grupe.</s><s>Ključne poraze Češka je doživjela od Slovačke i Poljske.</s><s>Plasman na Evropsko prvenstvo 2012.</s><s>Češka je osigruala utakmicama u playoff-u protiv Crne Gore.</s><s>Na Evropskom prvenstvu Češka je igrala u četvrtfinalu protiv Portugala.</s><s>Jedini gol na utakmici postigao je Cristiano Ronaldo.</s><s>Prvobitno su u grupnoj fazi Česi doživjeli ubjedljiv poraz od Rusije te pobjede protiv Grčke i Poljske koje su Češkoj donijele prvo mjesto u grupi i plasman u četvrtfinale.</s>

<s>U kvalifikacijama za Svjetsko prvenstvo 2014.</s><s>Češka se nije uspjela kvalificirati.</s><s>Sa četiri pobjede, tri neriješena ishoda te tri poraza Češka je završila na trećem mjestu kvalifikacijske grupe.</s><s>S druge strane, kvalifikacije za UEFA Euro 2016. završila je na prvom mjestu u skupini i tako izborila direktan plasman.</s>

<s>Uspjeh na natjecanjima</s>

<s>FIFA Svjetsko prvenstvo</s>

<s>UEFA Euro</s>

<s>FIFA Kup konfederacija</s>

<s>*Među remije su uračunate utakmice odlučene nakon izvoođenja jedanaesteraca.
**Zlatna pozadina znači da je reprezentacija osvojila turnir.</s><s>Crvena boja okvira znači da je zemlja bila domaćin prvenstva.</s>

<s>Aktualni sastav
Ažurirano: 24. ožujka 2016.</s>

<s>Izbornik:  Pavel Vrba</s>

<s>Izbornici</s>

<s>Dušan Uhrin (1994–1997)
  Jozef Chovanec (1998–2001)
  Karel Brückner (2001–2008)
  Petr Rada (2008–2009)
  František Straka (2009)
  Ivan Hašek (2009)
  Michal Bílek (2009–2013)
  Josef Pešice (2013)
  Pavel Vrba (2014–)</s>

<s>Nacionalni stadioni</s>

<s>U razdoblju od 1994. do 2015. godine, češka reprezentacija je svoje utakmice odigrala na ukupno 15 različitih stadiona.</s><s>Najčešće korišteni stadion bila je Generali Arena, na kojem svoje utakmice igra AC Sparta Prag; zaključno s 9. rujna 2014., reprezentacija je odigrala 36 utakmica na tom stadionu.</s>

<s>Stadioni na kojima su se igrale utakmice su:</s>

<s>Rekordi i statistike
Ažurirano: 13. lipnja 2016.</s><s>Boldirani igrači još uvijek su aktivni.</s>

<s>Igrači s najviše nastupa</s>

<s>Igrači s najviše golova</s>

<s>Sastavi</s>

<s>Reference</s>

<s>Vanjske poveznice
Official website
RSSSF archive of results 1994–
RSSSF archive of results 1903,1906–08,1939
RSSSF archive of most capped players and highest goalscorers</s>

<s>Češka</s>

